cyanic-selkie/wikianc huggingface dataset:
Մարիա Պրիմաչենկո
Կենսագրություն
Մարիա Ավկսենտևնայի մանկությունն անցել է սաստիկ հիվանդությամբ` պոլիոմիելիտով։ Այն նրան դարձրել էր ոչ մանկական, ավելի լուրջ և ուշադիր` սաստկացնելով լսողության և տեսողության հետ կապված ցավերը։ Մարիա Ավկսենտևնան արժանապատվորեն և խիզախորեն է տանում կյանքի բոլոր դժվարությունները, այդ թվում ռազմաճակատում ամուսնու մահը։ Իսկ որդին` Ֆյոդոր Վասիլևիչ Պրիմատչենկոն (1941-2008), եղել է նրա աշակերտը և համարվել Ուկրաինայի ժողովրդական նկարիչ ։
Նկարչուհին հիշում է.
Բոլորը գալիս էին դիտելու աղջկա ձեռքով կատարված այդ արտասովոր աշխատանքը և գովաբանում։ Հարևանները խնդրում էին զարդարելու իրենց տները։ Պրիմաչենկոյի տաղանդը բացահայտում է կիևաբնակ Տատյանա Ֆլորուն (1960-1970-ական թվականներին Պրիմաչենկոյի ստեղծագործության մասսայականացումը կազմակերպում էր լրագրող Գրիգորի Մեստեչկինը)։ 1936 թվականին Մարիա Ավկսենտևնային հրավիրում են Ուկրաինական արվեստի Կիևի թանգարանին կից փորձարարական արվեստանոցներ։ Նրա ստեղծագործությունը դառնում է ավելի բազմազան, Մարիան նկարում է, ասեղնագործում, հրապուրվում է կերամիկայով։ Ուկրաինական ժողովրդական և դեկորատիվ կիրառական արվեստի պետական թանգարանում պահպանվում են այդ ժամանակաշրջանի  նրա կերամիկական  սափորներ և սկուտեղներ։ Ակիմ Գերասիմենկոն ուկրաինական կերամիկայի ճանաչված վարպետը  պատրաստակամորեն Պրիմաչենկոյին  էր տրամադրում  իր կողմից պատրաստված տարբեր ձևի արտադրանքներ, իսկ նա  նկարազարդում էր դրանք շիկակարմիր աղվեսիկների, սարսափելի գազանների, ելակի ցողունների վրայով  քայլող կապույտ կապիկների կամ ծաղիկներով պատված կանաչ կոկորդիլոսների պատկերներով։ Տեղեկություններ կան այն մասին, որ  Մարիա  Պրիմաչենկոն իր տաղանդը դրսևորել  է նաև կերամիկական քանդակագործության բնագավառում։ Պահպանվել է այս ժանրի միայն մեկ ստեղծագործություն «Կոկորդիլոսը»։
Ժողովրդական արվեստի ցուցահանդեսին մասնակցելու համար 1936 թվականին Պրիմաչենկոն պարգևատրվում է առաջին աստիճանի դիպլոմով։ Հետագայում նրա ստեղծագործություններն անփոփոխ հաջողություններով ցուցադրվում են Փարիզում, Վարշավայում, Սոֆիայում, Մոնրեալում, Պրագայում կազմակերպվող ցուցահանդեսներում։ 1986 թվականին նա ստեղծում է իր նկարների Չեռնոբիլյան շարքը։
Մարիա Պրիմաչենկոն մահացել է 1997 թվականի օգոստոսի 18-ին Բոլոտնյա գյուղում, որտեղ էլ թաղված է։
Արտաքին հղումներ
Կատեգորիա:Ուկրաինացի նկարչուհիներ Կատեգորիա:ԽՍՀՄ նկարիչների միության անդամներ Կատեգորիա:ՈւԽՍՀ ժողովրդական նկարիչներ Կատեգորիա:Խորհրդային նկարիչներ Կատեգորիա:Տարաս Շևչենկոյի անվան Ուկրայինայի ազգային մրցանակի դափնեկիրներ Կատեգորիա:Ուկրաինական ԽՍՀ արվեստի վաստակավոր գործիչներ Կատեգորիա:20-րդ դարի նկարչուհիներ Կատեգորիա:Անձինք նամականիշերի վրա Կատեգորիա:Ուկրաինացի նկարիչներ Կատեգորիա:Ուկրաինացի արվեստագետներ
Անդրեյ Ավինով
Կենսագրություն
Ծնվել է Տուլչինում։ Ծագել է Ավինովների հին ազնվական տոհմից։ Նրա պապը Ալեքսանդր Պավլովիչ Ավինովը (1786-1854 թթ.) երիտասարդ ժամանակ եղել է կամավոր Նելսոնի նավատորմում, նաև մասնակցել է Տրաֆալգարի ճակատամարտում, ռուսական նավատորմիղում։ Նրա հայրը Նիկոլայ Ալեքսեվիչ Ավինովը կոչումով սպա էր, գեներալ-լեյտենանտ ։
Էկզոտիկ բույսերի քարտեզի հեղինակ է և պատկերել է Հիմալայների և Բերմունդի բնանկարները, որոնք տեղ են գտել «Պենսիլվանիայի և Օգայո նահանգի Վերին Բասսեյնի Արևմտյան վայրի ծաղկավոր բույսեր» գրքում (Wildflowers of Western Pennsylvania and the Upper Ohio Basin)։
Աշխատել է Coalgate–ի և Chevrolet–ի գովազդի համար, ստեղծել է ինքնաթիռաշինարարական ընկերության լոգոտիպը և նկարել է այդ ընկերության նախագահ Սերգեյ Ռախմանինովի դիմանկարը։
Փիթսբուրգի նկարիչների միության անդամ էր։ Նաև Նյու Յորքի ջրաներկի խմբակի և Ամերիկական արվեստի ֆեդերացիայի անդամ էր։
Մահացել է 1949 թվականին հուլիսի 16–ին Նյու Յորքում։
Հղումներ
Կատեգորիա:Նկարիչներ Կատեգորիա:Մոսկվայի պետական համալսարանի շրջանավարտներ Կատեգորիա:20-րդ դարի ռուս նկարիչներ Կատեգորիա:Ամերիկացի դիվանագետներ Կատեգորիա:Ամերիկացի կենսաբաններ Կատեգորիա:Ամերիկացի բուսաբաններ
Օքթայ Ռիֆաթ
Օքթայ Ռիֆաթ (Oktay Rifat) (լրիվ անվանումը՝ Օքթայ Ռիֆաթ Հորոզջու), թուրք բանաստեղծ և դրամատուրգ ։ Համարվում է թուրքական նորագույն պոեզիայի հիմնադիրներից մեկը։ Ծնվել է Տրաբզոն քաղաքում։ Ավարտել է Անկարայի համալսարանի իրավաբանության ֆակուլտետը՝ ստանալով իրավաբանի որակավորում։ Այնուհետև ուսումը շարունակելու նպատակով մեկնել է Ֆրանսիա։ Սովորել է Փարիզի համալսարանի քաղաքագիտության ֆակուլտետում՝ ստանալով քաղաքագետ-իրավաբանի որակավորում ։ Վերադառնալով հայրենիք՝ սկսել է աշխատել տպագրության դեպարտամենտում։ Օքթայ Ռիֆաթը մի շարք պիեսների հեղինակ է ։ Ռիֆաթը իր ժամանակի մեծ մասը տրամադրել է նաև եվրոպական բանաստեղծների ստեղծագործությունների թարգմանությանը ։
Գրականություն
Կատեգորիա:Թուրք գրողներ Կատեգորիա:Թուրք բանաստեղծներ Կատեգորիա:20-րդ դարի բանաստեղծներ Կատեգորիա:Անկարայի համալսարանի շրջանավարտներ Կատեգորիա:Թուրք վիպասաններ Կատեգորիա:Անձինք Տրապիզոնից Կատեգորիա:Անկարայի համալսարանի իրավագիտության ֆակուլտետի շրջանավարտներ Կատեգորիա:Թուրք դրամատուրգներ
Նյութըն Մորթոն
Կյանքի վաղ շրջան և կրթություն
Մորթոնը ծնվել է Նյու Ջերսի նահանգի Քեմդըն քաղաքում ։ Երեք ամսականում նրա ընտանիքը տեղափոխվել է Քոնեքթիքութ նահանգի Նյու Հեյվըն քաղաք։ Գիտության հանդեպ նրա հետաքրքրությունը սկսվել է վաղ տարիքից, թիթեռներ հավաքելով։ Մորթոնը հաճախել է Հոփքինսի դպրոց, ավելի ուշ երկու տարով տեղափոխվել Սվարթմոր քոլեջ։ Նա կորցրել է էնտոմոլոգիայի նկատմամբ ոգևորությունը,  ոգեշնչվելով Դոբժանսկու Գենետիկա և տեսակների ծագումը գրքից որոշելով դրա փոխարեն զբաղվել գենետիկայով։
Մորթոնն ամուսնացել է Հավայան կղզիներից մի կնոջ հետ, որոշել է հաճախել Հավայան համալսարան կենդանաբանության բակալավրի կոչում ստանալու համար և այն ստացել 1951 թվականին։ Վիսքոնսինի համալսարանում նա ավարտել է դրոզոֆիլ ճանճի վերաբերյալ թեզը, բայց նրան ավելի շատ հետաքրքրում էր Ջեյմս Էֆ Քրոուի և Սյուըլ Րայթի աշխատանքը։ Այնուհետև, 1952–1953 թվականներին Մորթընը Քրոուի հետ աշխատել է Ճապոնիայում Ատոմային ռումբի զոհերի հանձնաժողովում։ Դա նրան ոգեշնչել է իր կարիերան իրականացնել մարդու գենետիկայի բնագավառում։ Նյութընը գենետիկայի դոկտոր է դարձել Վիսքոնսինի համալսարանում 1955 թվականին ։
Ակադեմիական կարիերա
Մորթոնի կարիերան սկսվել է Ճապոնիայում Ատոմային ռումբի զոհերի հանձնաժողովում աշխատով։ Նա ուսումնասիրել է ատոմային ռումբերից անպաշտպանվածությունը, ներառյալ`  սերունդներից առաջինի վրա ազդեցությունը, հրատարակել է փաստաթղթեր արյան խմբերի և հիվանդությունների կապի վերաբերյալ, կայացած արյունակից ամուսնությունը , ծննդյան պահին մարդու քաշի կապը ժառանգականության հետ ։ 1955–1956 թվականներին Մորթոնը  դարձել է Վիսքոնսինի համալսարանի քաղցկեղի ազգային ինստիտուտի հետդոկտորական գործընկեր։ 1956 թվականին նա աշխատել է համալսարանում, նախ՝ որպես պրոֆեսորի օգնական, հետագայում, 1960 թվականին՝ երկու տարով դարձել դոցենտ ։ Համալսարանում Մորթոնը իրականացրել է ավելի քան 180,000 ծնունդների ուսումնասիրություն ։
1962 թվականին Մորթոնը շահել է Վիլյամ Էլըն մրցանակը մարդու գենետիկայի բնագավառում ունեցած ներդրման համար ։ Նույն թվականին նա ստեղծել է գենետիկայի ամբիոն։ Հասկանալով, որ ամբիոնը վարչական խնդիրների պատճառով այլևս անկայուն է, նա փոխարենը 1954 թվականին որոշում է ստեղծել բնակչության գենետիկայի լաբորատորիա Հավայան կղզիներում։ Նշանակվելով՝ հաստատության տնօրեն է մնացել է 21 տարի շարունակ։ 1985 թվականին հեռանալով Հավայան կղզիներից երկու տարի անցկացրել է Նյու Յորքի Սլոան Քաթերինգ Մեմորիրալ քաղցկեղի կենտրոնում ՝ որպես համաճարակաբանության և կենսավիճակագրության ամբիոնի վարիչ ։ 1988 թվականին Մորթոնը ստացել է Սաութհեմփթոնի համալսարանի գենետիկ համաճարակաբանության քաղցկեղի հետազոտական շարժման հետազոտական խմբի ղեկավար պրոֆեսորի և տնօրենի պաշտոն ։ 1999 թվականին ի պատիվ նրա ծննդյան յոթանասունամյակի լույս է տեսել գենետիկ համաճարակաբանության վերջին զարգացումների մասին գիրք ։ Նա 1995 թվականից մինչև 2011 թվականը եղել է մարդկային գենետիկայի Ավագ մասնագետ գործընկեր։ Մորթոնը Սաութհեմփթոնի համալսարանից 2011 թվական ապրիլին անցել է թոշակի տարիքի և Ալցհեյմերի հիվանդության հետ կապված առողջական խնդիրների պատճառով ։
Անձնական կյանք
Մորթոնն ավելի քան 40 տարի ամուսնացած էր իր երկրորդ կնոջ՝ պրոֆեսոր Պատրիսիա Ջեյքոբսի հետ։ Իր առաջին կնոջից Մորթոնը հինգ զավակ և յոթ թոռ ունի ։
Նա մահացել է 2018 թվականի փետրվարի 7-ին, 88 տարեկան հասակում ։
Կայո
Կայո (Cailhau), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 250 մարդ, բնակչության խտությունը` 25.61 մարդ/կմ²։ Բնակավայրը զբաղեցնում է 9.76 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 150 կմ արևմուտք, Կարկասոն քաղաքից` 19 կմ հարավ-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 147 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 68։ Ակտիվության ցուցանիշը կազմում է 53,7 %։ 79 աշխատունակ մարդկանցից աշխատել է 67 անձ (37 տղամարդ և 30 կին)։ Գործազուրկ են եղել 12 անձ (5 տղամարդ և 7 կին)։ 68 անաշխատունակներից 16-ը եղել են աշակերտներ կամ ուսանողներ, 28-ը` թոշակառուներ, իսկ 24-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալան Լլոյդ Հոջկին
Ալան Լլոյդ Հոջկին (Alan Lloyd Hodgkin) ), անգլիացի ֆիզիոլոգ։
Լոնդոնի թագավորական ընկերության անդամ (1948, 1970-1975 թթ.՝ նախագահ)։ Ավարտել է Քեմբրիջի համալսարանը (1936 թ.)։ 1938-1939 թթ. աշխատել է Մեծ Բրիտանիայի Ծովային կենսաբանական ասոցիացիայի լաբորատորիայում (1966-1976 թթ.՝ նույն ասոցիացիայի պրեզիդենտ), 1945 թվականից՝ Քեմբրիջի համալսարանում (1952 թվականից պրոֆեսոր)։ 1971 թվականից եղել է Լեսթերյան համալսարանի կանցլեր, 1959-1965 թթ.՝ Մեծ Բրիտանիայի Ազգային խորհրդի անդամ (բժշկական հետազոտությունների գծով)։ Գիտական աշխատանքները հիմնականում վերաբերում են նյարդային բջջի ֆիզիոլոգիայի, դրդման և արգելակման մեխանիզմների հարցերին։ Հոջկինը տեսականորեն և գործնականորեն ապացուցել է, որ կենսապոտենցիալների ծագումը պայմանավորված է բջջաթաղանթի՝ իոնների նկատմամբ ունեցած ընտրողական թափանցելիությամբ։ Հեղինակ է նյարդային ազդակի ծագման պրոցեսում իոնական գրադիենտների դերի մասին եղած հիմնական տեսությունների։ Արժանացել է նոբելյան մրցանակի (1963 թ., Ա. Ֆ. Հաքսլիի և Զ. Էքլսի հետ համատեղ)։
Ծանոթագրություններ
Կատեգորիա:Անգլիացի ֆիզիոլոգներ Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:Քեմբրիջ քաղաքում մահացածներ Կատեգորիա:Անգլիացի նոբելյան մրցանակակիրներ Կատեգորիա:Քեմբրիջի համալսարանի շրջանավարտներ Կատեգորիա:20-րդ դարի ֆիզիկոսներ Կատեգորիա:Անգլիացի բժիշկներ Կատեգորիա:Անգլիացի կենսաֆիզիկոսներ Կատեգորիա:Անգլիացի կենսաքիմիկոսներ Կատեգորիա:Անգլիացի կենսաբաններ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Ամերիկյան փիլիսոփայական ընկերության անդամներ
Ելակով տորթ
Ելակով տորթ, հրուշակ, որտեղ ելակը հանդիսանում է հիմնական բաղադրիչ ։ Ելակները կարող են օգտագործվել տորթի հեղուկ խմորի մեջ, տորթի վրա և տորթը զարդարելու համար։ Որոշ տորթեր մատուցում են սառեցված կամ մասամբ սառեցված վիճակում, երբեմն՝ որպես Սուրբ Վալենտինի օրվա ուտեստ։ Ֆիլիպինների Լա Տրինիդադ քաղաքում անցկացվող ելակի փառատոնի ժամանակ, որպես միջոցառման մաս, մատուցվում է ելակով տորթ։
Ակնարկ
Տորթի որոշ տեսակներ մատուցվում են հով վիճակում, իսկ որոշները սառեցվում են և հետո մատուցվում ։ Երբեմն տորթի հեղուկ խմորի մեջ կամ տորթի վրա օգտագործվում է ռիկոտտա պանիր ։ Ելակի տորթը երբեմն պատրաստվում է պատրաստի տորթի հենքի վրա, որի հեղուկ խմորի մեջ կամ տորթի վերևում ավելացնում են լրացուցիչ բաղադրիչներ ։ Երբեմն պատրաստվում և մատուցվում է որպես Սուրբ Վալենտինի օրվա ուտեստ ։
Լա Տրինիդադ, Բենգեթի ելակի փառատոն
2004 թվականի մարտի 20-ին Ֆիլիպինների Բենգեթ նահանգի Լա Տրինիդադ քաղաքում կայացած ելակի փառատոնի ժամանակ պատրաստվել է աշխարհի ամենամեծ ելակով տորթը և գրանցվել Գինեսի ռեկորդների գրքում ։ Տորթի պատրաստմանը մասնակցել են մի քանի խոհարարներ և այն կշռել է 9,622.23 կգ ։
2015 թվականի մարտին Լա Տրինիդադի Ելակի փառատոնում, որպես միջոցառման մաս, մատուցվել է 6000 կտոր ելակով տորթ ։ Տորթի կտորները պտրաստվել են թարմ ելակից ։ Միջոցառմանը մատուցվող լրացուցիչ ուտեստներից էին ելակի քափքեյքը, ելակի կուստինան (շոգեխաշած բրնձով տորթ) և ելակի գինին ։ Որոշ հրուշակեղենի խանութների և ռեստորանների սննդացանկում ընդգրկված է ելակով տորթը ։
Հետագա ընթերցանություն
Կատեգորիա:Տորթեր Կատեգորիա:Սննդամթերք
Ելդանկա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, այդ թվում Վերին, Միջին, Ստորին Կույտո լիճ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ջերիի խաղը
Սյուժե
Ֆիլմը սկսվում է դատարկ աշնանային այգում։ Միայնակ ծերուկ Ջերին սկսում է շախմատ խաղալ ինքն իր հետ։ Տպավորություն է ստեղծվում, թե շախմատը խաղում են բոլորովին տարբեր մարդիկ։ Սպիտակ քարերով խաղացող, ակնոցակիր, խելոք ու անվստահ Ջերին տարբերվում է սև քարերով խաղացող իր աներես և ինքնավստահ «հակառակորդ» Ջերիից ։ Ամեն անգամ քայլ կատարելիս, Ջերին արագ (ծերունուն թույլատրելի չափով) տեղափոխվում է հակառակ կողմ և փոխում է կերպարը։ Խաղը մոտենում էր ավարտին՝ առանց ակնոցների Ջերին հավաքում է շատ ու շատ խաղաքարեր։ Վերջում խաղատախտակի վրա  մնում է միայն մեկ սպիտակ արքա։ Ինքնավստահ Ջերին վստահ է իր հաղթանակում, նա բացահայտորեն ծաղրում է իր անվստահ հակառակորդին, որը չգիտեր, թե որտեղ դնել արքային։ Հանկարծակի ակնոցավոր Ջերին բռնում է իր սիրտը և ընկնում է սեղանի տակ։ Առանց ակնոցների Ջերին անհանգստանում է, նա փորձում է օգնել իր հակառակորդին, բայց նա չի կարողանում վեր կենալ, նա բռնում է զարկերակից, բայց նա ուժ է գտնում իր մեջ և իջնում։ Այդ  պահին սրտի կանգ ձևացրած ակնոցավոր Ջերիին աննկատ բարձրանում է և շրջում է խաղատախտակն այնպես, որ հիմա իր հակառակորդը խաղում է սպիտակներով (մնացած արքայով)։
Դրանից հետո նա շարունակում է իր խաղը` կարծես ոչինչ չի պատահել։ Նա մի պահ մտածում է և հանկարծակի որոշմամբ պայծառացած մատ է անում ոչինչ չհասկացող և շփոթված հակառակորդին։ Որպես պարգև, ակնոցավոր Ջերին առանց ակնոցավոր Ջերիից ստանում է շարժական ծնոտ։ Ֆիլմը վերջանում է նրանով, որ փայլող և իրենից գոհ Ջերին տեղադրում է ծնոտը և ծիծաղում՝ աշնանային այգում, մենակության մեջ։
Արտաքին հղումներ
Կատեգորիա:1997 մուլտֆիլմեր Կատեգորիա:Օսկարակիր ֆիլմեր Կատեգորիա:Համակարգչային անիմացիոն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին
Հռոմի թալան (այլ կիրառումներ)
Հռոմի թալան կամ Հռոմի թալանում, եզրույթը կարող է նշանակել՝
Դարեն Բարնեթ
Դարեն Չարլզ Բարնեթ (Darren Charles Barnet, ), ամերիկացի դերասան, ով առավել հայտնի է Փաքսթոն Հոլ-Յոշիդայի դերով Նեթֆլիքսի «Ես երբեք չեմ․․․» (Never Have I Ever) հեռուստասերիալում։ Նա նաև գլխավոր դեր է կատարելու սպասվելիք «Ամերիկյան կարկանդակը ներկայացնում է․ Աղջիկների կաննոներ» (American Pie Presents: Girls' Rules) սերիալում։
Վաղ կյանք և կրթություն
Դարեն Բարնեթը ծնվել է Լոս Անջելեսում ։ Նա ճապոնական և շվեդական արմատներ ունի իր մոր կողմից, և չերոկի հնդկական և գերմանական՝ հոր կողմից ։
Բարնեթը և նրա մայրը տեղափոխվել են Ֆլորիդա նահանգի Օռլանդո քաղաք, երբ նա 12 տարեկան էր ։ 2009 թվականին նա ավարտել է Դոկտոր Ֆիլիփսի ավագ դպրոցը (Dr. Phillips High School), որտեղ եղել է լաքրոսի թիմի ավագը ։ Նա՝ արվեստի բակալավրի աստիճանով ավարտել է Բերի քոլեջը (Berry College), որտեղ նա հանդես էր գալիս ներկայացումներում և կարճամետրաժ ֆիլմերում   ։ Բարնեթը ցանկանում էր դերասան դառնալ 5 տարեկանից, սակայն, մանուկ հասակում նա համեստ էր, և թողել է այդ զբաղմունքը։ Քոլեջում նա նորից սկսել է դերասանական վարպետությամբ զբաղվել   ։
Բարնեթի պապին Չարլի Բարնեթն էր՝ սվինգ ժանրի սաքսոֆոնիստ, երգահան և խմբի ֆրոնտմեն։ Նրա պապին մահացել է 1991 թվականին, երբ Բարնեթը դեռ նորածին էր։ Բարնեթի հորեղբայրը երաժշտական ագենտ է, իսկ նրա խորթ եղբայրը՝ երաժշտական մենեջեր։ Նրա հայրը աշխատում էր որպես իմպրեսարիո այնպիսի արտիստների համար, ինչպիսիք են Ջիմի Հենդրիքսը և Earth, Wind & Fire-ը։ Բարնեթի հայրը՝ Չարլզ Դ․ Բարնեթը, մահացել է 2008 թվականին ։
Բարնեթն ավագ քույր ունի՝ Ջեն Բարնեթ։ Նա նաև արգանդակից քույր ունի՝ Էմիլի, իր մոր երկրորդ ամուսնությունից ։ Դարենը խոսում է ճապոներեն, խոսակցական իսպաներեն և որոշ չափով՝ ֆրանսերեն ։
Կարիերա
2013 թվականին ուսումնական հաստատությունն ավարտելուց հետո, Բարնեթը վերադարձել է Լոս Անջելես դերասան դառնալու համար ։ 2015 թվականին նա ստացել է Կալիֆոռնիայի անշարժ գույքի իր լիցենզիան ։ Բարնեթը որոշ համերգներ է ունեցել ։ 2019 թվականին նա ընդգրկվել է Նեթֆլիքսի «Ես երբեք չեմ․․․» հեռուստասերիալի դերասանական կազմում։ Նա կերտել է Փաքսթոն Հոլ-Յոշիդայի՝ Դևիի սիրո հետաքրքրության և շոուի գլխավոր կերպարներից մեկի դերը ։ Առաջին անգամ նա հանդիպել է Մաիթրեյի Ռամակրիշնանին (Դևի) ընթերցման սեղանի մոտ ։
Արտաքին հղումներ
Կատեգորիա:21-րդ դարի դերասաններ Կատեգորիա:21-րդ դարի ամերիկացիներ Կատեգորիա:21-րդ դարի ճապոնացիներ Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ճապոնացի դերասաններ
Վհուկների ժամանակը
Վհուկների ժամանակը, ամերիկյան ֆիլմ, որն առաջին անգամ ցուցադրվել է 2011 թվականի հունվարի 6-ին ։
Սյուժե
Ֆիլմի իրադարձությունները տեղի են ունենում 16-րդ դարաշրջանում։ Հանրահայտ խաչակիրներ՝ Բեյմենն ու Ֆելսոնը, վերադառնում են Եվրոպայի արշավանքներից (Սույն արշավանքի ժամանակ Բեյմենի ձեռքում մահանում է իր սիրած կինը, որից հետո էլ նա սկսում է մտածել, որ մարդկության ոչնչացումը Աստծո ձեռքերում չէ), որտեղ էլ վերջինս տարածված էր ժանտախտը։ Մահվան եզրին գտնվող Մարիբորը մեղադրում էր Դամբրուազին դասալքության մեջ, թեպետ խոստանում էր ներել միայն այն դեպքում, երբ նա կկատարեր իր հանձնարարած առաքելությունը, որը պահանջում էր իր մոտ բերել մի երիտասարդ գյուղացի կնոջ, որն էլ ըստ հոգևորականների կախարդ էր և Եվրոպայի եկեղեցիներում տարածել էր ժանտախտ հիվանդությունը։ Բեյմենն ու Ֆելսոնը համաձայնվում են, սակայն Բեյմենն էլ իր նախապայմանն է առաջադրում՝ ասելով, որ աղջկան պետք է հանձնեն արդար դատավարության։
Էկհարտ ասպետի հետ միասին, քահանայի, դիրիժոր Դեբելզակոմի հետ նրանք ուղևորվում են երկար ճամփորդության։ Ուղևորության ժամանակ կարդինալն ու նրա ծառան՝ Կայը, մահանում են, ովքեր նույնպես ուղարկվել էին խաչակիրների հետ նրա համար, որպեսզի պահակախմբի հետ խնդիրներ չառաջանային։ Սկզբում խաչակիրները զրպարտում էին աղջկան, բայց շուտով, երբ նրանք ականատես են լինում մի շարք առեղծվածային միջադեպերի, սկսում են գալ այն եզրահանգմանը, որ քահանաները ճիշտ էին։ Բեյմենի և Ֆելսոնի տեղեկատուները մեկը մյուսի հետևից մահանում են։
Ժամանելով մենաստան՝ խաչակիրները տեսնում են, որ բոլոր վարդապետները մահացել են ժանտախտից։ Միայն մի աղոթագիրք կար, որը կարող էր չեղարկել և ոչնչացնել այդ կախարդանքը։
Աննան վերածվում է սատանայի և կենդանացնում է բոլոր մահացած քահանաներին։ Մահացածները սկսում եմ կռվել հօգուտ դիվային ուժերի։
Մարդաշատ մենամարտից հետո, որը կայացել էր վարդապետների և սատանայի գլխավորությամբ, ամբողջ խմբից ողջ մնաց միայն երիտասարդ ազնվականը, ով կարողացել էր հասցնել կարդալ աղոթագրքից մի հատված և դուրս էր քշել սատանային։ Այդ ճակատամարտում Բեյմենը մահանալուց առաջ տեսնում է գյուղացի կնոջը, որը ազատվել էր սատանայի տիրապետությունից և խնդրել էր Կային բուժել իրեն։
Ֆիլմի վերջում ցուցադրվում է այն տեսարանը, որտեղ Կայն ու Աննան կանգնած են Դեբելզակի, Բեյմենի և Ֆելսոնի գերեզմանի շիրմաքարի առջև։ Աննան խնդրում է Կային պատմել իր փրկիչների մասին, որից հետո էլ գեղեցիկ անիմացիաների տեսքով փակվում է գիրքը պատմական գիրքը։
Արտաքին հղումներ
Կատեգորիա:2011 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր վհուկների մասին Կատեգորիա:Ֆիլմեր կրոնի մասին Կատեգորիա:Paramount Pictures ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Թուրքիայում Կատեգորիա:Lionsgate ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Relativity Media ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան թրիլեր ֆիլմեր Կատեգորիա:2010-ականների արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Խաչակրաց արշավանքների մասին ֆիլմեր Կատեգորիա:Ամերիկյան դրամա ֆիլմեր Կատեգորիա:Միջնադարի թեմատիկ ֆիլմեր Կատեգորիա:Ռիմեյք ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Բրեթ Ռետների ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան սարսափ ֆիլմեր Կատեգորիա:Ֆիլմեր դևերի մասին
Իկշա (Վիգի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Վիգոզերո գետի ակունքն է մինչև Վիգոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Արտաքին հղումներ
Կատեգորիա:Ռուսաստանի գետեր
Բորիս Բերկենգեյմ
Բորիս Բերկենգեյմ (Борис Моисеевич Беркенгейм, ), խորհրդային քիմիկ, քիմիական գիտությունների դոկտոր, պրոֆեսոր։ ՌՍՖՍՀ գիտության և տեխնիկայի վաստակավոր գործիչ։
Կենսագրություն
Ծնվել է առաջին գիլդիայի վաճառական Մոյիսեյ Սոլոմոնովիչ Բերկենգեյմի և նրա կնոջ` Ագրաֆենա Կոգանի ընտանիքում, որոնք Մոսկվա էին տեղափոխվել Դինաբուրգից, եղել է ընտանիքի կրտսեր որդին։
Մոսկվայում գիմնազիան ոսկե մեդալով ավարտելուց հետո ընդունվում է Մոսկվայի համալսարանի ֆիզիկա-մաթեմատիկական բաժինը։ 1905 թվականին մասնակցել է ուսանողական անկարգություններին և ստիպված լքել է երկիրը։ Մինչև 1910 թվականը բնակվել է Գեյդելբերգում, այնուհետև շարունակել ուսումը Մոսկվայի համալսարանում, Նիկոլայ Զելինսկու ղեկավարությամբ և ավարտելուց հետո մնացել քիմիայի ամբիոնում։ Աշխատել է Ն. Ա. Շիլովի լաբորատորիայում, զբաղվել է ֆոտոգրաֆիական երևակումների հետազոտություններով  ։ Առաջին համաշխարհային պատերազմի տարիներին ղեկավարել է Հարավարևմտյան ռազմաճակատի Կարմիր խաչի լաբորատորիան, ավագ եղբոր հետ միասին զբաղվել են հակագազերի նախագծմամբ։ Զորացրվելուց հետո քիմիա է դասավանդել Կիևում, որտեղ էլ հեղափոխությունից հետո նշանակվել է Կիևի բանվորա-գյուղացիական համալսարանի պրոֆեսոր և ռեկտորի տեղակալ։ 1921-1927 թվականներին (համալսարանի հիմնադրման պահից) եղել է Մինսկի Բելառուսական պետական համալսարանի պրոֆեսոր և բժշկական ու մանկավարժական ֆակուլտետների անօրգանական քիմիայի ամբիոնի վարիչ , 1927 թվականից Մոսկվայում, Ֆիզիկական կուլտուրայի Պետական կենտրոնական ինստիտուտի (ГЦИФК) պրոֆեսոր և քիմիայի ամբիոնի վարիչ (1927-1935) ։ Հիմնադրել է «Քիմիան և սոցիալիստական տնտեսությունը » և «Քիմիայի հաջողությունները» (1932) ամսագրերը, եղել վերջինիս առաջին խմբագիրը։ Կազմակերպել է սուլֆամիդային պրեպարատների արտադրություն ։ 1927-1934 թվականներին եղել է Տեխնիկական հանրագիտարանի խմբագրության գիտաշխատող։ Հայրենական պատերազմի տարիներին եղել է Մոլոտովում ։
Եղել է ՄՊՀ-ի անօրգանական քիմիայի ամբիոնի վարիչ, դասավանդել է նաև Մոսկվայի ավիացիոն-տեխնոլոգիական ինստիտուտում։
Ծանոթագրություններ
Կատեգորիա:Խորհրդային քիմիկոսներ Կատեգորիա:Առաջին համաշխարհային պատերազմի մասնակիցներ Կատեգորիա:Քիմիական գիտությունների դոկտորներ Կատեգորիա:Խորհրդային պրոֆեսորներ Կատեգորիա:Մոսկվայի պետական համալսարանի դասախոսներ Կատեգորիա:ՌԽՖՍՀ գիտության և տեխնիկայի վաստակավոր գործիչներ Կատեգորիա:Մոսկվայի պետական համալսարանի պրոֆեսորներ‎ Կատեգորիա:Խորհրդային թարգմանիչներ
Աննա Կարենինա (ֆիլմ-բալետ, 1974)
Աննա Կարենինա (Анна Каренина), 1974 թվականի ֆիլմ-բալետ՝ բեմադրված Լև Տոլստոյի համանուն վեպի հիման վրա։ Ֆիլմը հիմնված էր Ռ. Շչեդրինի բալետի վրա, որի պրեմիերան կայացել էր 1972 թվականին՝ Մեծ թատրոնում ։
Լիբրետոն գրել է Բորիս Լվով-Անոխինը, «Աննա Կարենինա» ֆիլմ-բալետի հեղինակն է Մարգարիտա Պիլիխինան։ Խարը
բեմադրել են Նատալիա Ռիժենկոն, Վիկտոր Սմիռնով-Գոլովանովը և Մ Պլիսեցկայան։ Դեկորացիաներն ու հագուստներն ստեղծել է Վալերի Լևենտալը։ Մեծ թատրոնի նվագախումբը ղեկավարել է դիրիժոր Յուրի Սիմոնովը։
Դերերում
Սերյոժա Կարենինի դերում հանդես է եկել երեքամյա Աննա Պլիսեցկայան ՝ բալետմաստեր Ալեքսանդր Պլիսեցկու և բալետի պարուհի Մարիաննա Սեդովայի դուստրը, որը ենթագրերում հիշատակված է որպես Ա. Սեդով։
Հետաքրքիր փաստեր
Ֆիլմը նկարահանել է ճանաչված վարպետ Վալենտին Պիգանովը, ով առաջին անգամ ֆիլմի տեսախցիկի համար օգտագործել է պրոֆեսիոնալ ոսպնյակներ և ֆիլտրեր, այդ ժամանակ հետարտադրություն չի եղել ։
Գոյություն ունի մի լեգենդ, ըստ որի՝ Աննա Պլիսեցկայան, որը կատարել է փոքրիկ Սերգեյ Կարենինայի դերը, իր անունը ստացել է այդ բալետից։ Այսպես, Մայա Պլիսեցկայան իր հուշերում գրել է.
Մայա Պլիսեցկայայի՝ բեմադրության ընթացքում կրած հագուստները մոդելավորել և կարել է Պիեռ Կարդենը ։
Ռոդիոն Շեդրինի ծննդյան 75-ամյակին նրան նվիրվել է տորթ, որի վրա հրուշակագործներըը շոկոլադով պատկերել են «Աննա Կարենինա» բալետի պարտիտուրան ։
Ծանոթագրություններ
Կատեգորիա:Խորհրդային ֆիլմեր
Ռուդոլֆ Բերնշտեյն
Ռուդոլֆ Բերնշտեյն (Rudolf Bernstein, ), գերմանացի կոմունիստ, Կոմինտերնի գործիչ, կինեմատոգրաֆիստ։
Կենսագրություն
Ռուդոլֆ Բեռնշտեյնը սովորել է Բեռլինում տղաների հրեական դպրոցում, 1906-1912 թվականներին հաճախել է գիմնազիա, այնուհետև ստացել առևտրի գծով կրթություն։ 1915 թվականին զորակոչվել է արևելյան ռազմաճակատ, 1918 թվականի հոկտեմբերին դասալիք է դարձել, մասնակցել ռուս զինվորների հետ եղբայրացմանը ։
1919 թվականի սկզբին մտել է Սպարտակ միություն և Գերմանիայի անկախ սոցիալ-դեմոկրատական կուսակցություն, հետագայում` 1920 թվականին` Գերմանիայի կոմունիստական կուսակցություն։ Ամուսնացած էր Մարթա Բեռնշտեյնի հետ, որի երկվորյակ քույրը հակաֆաշիստ Էլզա Էմմեն էր։ Դուստրը` Խաննա Պոդիմախինան, ծնվել է 1924 թվականին ։
1925 թվականին Բեռնշտեյնն անցել է կուսակցական աշխատանքի, ղեկավարել է տարբեր կուսակցական կազմակերպություններ, 1933 թվականին աշխատել է Գերմանիայի կոմունիստական կուսակցության վարչությունում բաժնի քարտուղար Կարլ Լիբկնեխտի տանը ։ Հանդիսացել է Գերմանիայի առաջին կոմունիստական կուսակցության օկրուգային ժողովի պատգամավոր Բեռլինում։
1950 թվականին Բեռնշտեյնը գերմանական կողմից հադես է եկել որպես ԽՍՀՄ-ի հետ համատեղ կինովարձույթի Progress Film-Verleih ընկերության տնօրեն ։ 1955 թվականի հոկտեմբերի 1-ից նշանակվել է ԳԴՀ-ի Պետական կինոարխիվի առաջին տնօրեն և զբաղեցրել է այդ պաշտոնը մինչև 1958 թվականի ապրիլ։
Թաղված է Ֆրիդրիխսֆելդի Կենտրոնական գերեզմանատանը։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Կոմինտերնի գործիչներ Կատեգորիա:Գերմանիայի քաղաքական գործիչներ
Տերեփուկ էլբուրսյան
Տերեփուկ էլբուրսյան, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Բազմամյա խոտաբույս է։ Ցողունը միշտ մեկ զամբյուղով է, փռված, խիտ տերևակալված։ Տերևները խիտ մոխրագույն թավոտ են, նշտարաձև, սուր, վարդակայինները ունեն կոթուններ, միջինները նստադիր են։ Ծաղիկները սպիտակակրեմագույն են, առէջային խողովակը և վերնակապը՝ վարդամանուշակագույն։ Սերմնիկները կարճ պապուսով են ։
Տարածվածություն
Հայաստանում հանդիպում է Զանգեզուրի (Ողջի գետի վերնագավառ) և Մեղրու (Լիճքի շրջակայք) ֆլորիստիկական շրջաններում։ Աճում է նաև Հյուսիսային և Արևմտյան Իրանում ։
էկոլոգիա
Աճում է ենթալպյան և ալպյան գոտիներում ծովի՝ մակարդակից 2300-3000 մ բարձրությունների վրա, մարգագետիններում, ժայռերի միջև։ Ծաղկում է հուլիս-օգոստոս ամիսներին, պտղաբերում՝ օգոստոս-սեպտեմբերին ։
Պահպանություն
Վտանգված տեսակ է։ Հայաստանում աճում է երկու ֆլորիստիկական շրջաններում։ Տարածման և բնակության շրջանների մակերեսը 10 կմ²-ից պակաս է։ Հիմնական տարածման շրջանը գտնվում է Իրանում, իսկ Հայաստանի տարածքում, թեև աճում է սպառնալիքի քիչ ենթարկվող տեղերում շատ հազվագյուտ է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Արևիկ» ազգային պարկի սահմաններում ։
Անտոնիո Մասեո
Ծանոթագրություններ
Կատեգորիա:Կուբացի հեղափոխականներ
Աղբաբանություն
Աղբաբանություն (Գարբոլոգիա), թափոնների և աղբի ուսումնասիրությամբ, ինչպես նաև աղբամանների, խտացնող մեքենասարքավորմների, տարբեր տեսակի աղբատարերի և աղբամաններ տեղափոխող մեքենաների շահագործման ուսումնասիրությամբ զբաղվող գիտաճյուղ։ Որպես ակադեմիական գիտաճյուղ՝ այն հիմնվել է Արիզոնայի համալսարանում ամերիկացի հնէաբան Ուիլյամ Լոուրենս Րաթյեի կողմից։ 1973 թվականին, Րաթյեի ղեկավարությամբ և նրա ասպիրանտների մասնակցությամբ, մեկնարկեց աղբի ուսումնասիրության նորարարական ծրագիր՝ Թուսոնյան աղբի նախագիծ ։ Րաթյեն մտահանգեց կիրառել հնէաբանության դասական մեթոդներն աղբավայրերի ուսումնասիրության համար։ Աղբի ուսումնասիրությունը կարևոր աղբյուր է աղբի բնույթի և ժամանակակից աղբի փոխակերպման մասին, այդպիսով նաև, մարդկային հասարակության մասին։ Արդյունաբերական ճյուղերը, որոնք ցանկանում են ցույց տալ, որ իրենց արտադրանքի պատճառով առաջացած թափոնները նշանակալի են (կամ չեն) աղբի ընդհանուր ծավալի մեջ, այս ուսումնասիրության ակտիվ կողմնակիցներն են, ինչպես նաև համայնքները, որոնք ցանկանում են պարզել, թե իրենց հավաքած աղբի որևէ մաս ունի արդյոք որոշակի առևտրային արժեք։
Աղբագիտության և հնագիտության գիտաճյուղերը հաճախ ծածկում են միմյանց, որովհետև քարացած կամ, այլ կերպ ասած, ժամանակափոխված աղբը, որը պահպանված է մնացել հնամյա աղբավայրերում, հաճախ հանդիսանում է հնագույն բնակչության մասին միակ վկայությունը, որը հնարավոր է գտնել։ Թափոնները և աղբը տեղեկատվության միակ աղբյուրն են նրանց մասին, ով չի թողել շինություններ, գիր, գերեզմաններ, արտադրական իրեր կամ ճենապակի։ Բացի այդ՝ հնամյա աղբը երբեմն պարունակում է տեղեկատվություն, որն այլ կերպ հասանելի չէ, ինչպես օրինակ՝ սննդի մնացորդներ, տեղական բույսերի ծաղկափոշու հետքեր և կոտրված գործիքներ։
Արիզոնաի համալսարան
Ամերիկացի հասարակական գործիչ և գրող Ա.Ջ.Վեբերմանը մասսայականացրեց գարբոլոգիա բառը 1971 թվականին։ Ըստ Վեբերմանի՝ գարբոլոգիան գիտություն է, որը թույլ է տալիս տեղեկություններ ստանալ մարդու անձնական կյանքի մասին՝ վերլուծելով նրա տնից ամենօրյա թափվող աղբի կազմը։ Այս տերմինը նա կիրառեց, երբ զբաղվում էր Բոբ Դիլանի տան աղբամանների պարունակության ուսումնասիրությամբ ։ Վեբերմանը պարզեց ուշագրավ մանրամասներ Բոբ Դիլանի անձնական կյանքի վերաբերյալ, այդ թվում՝ որ Դիլանը տարվել է թմրամիջոցներով։ Իր բացահայտումները նա հրապարակեց Esquire ամսագրում՝ վերնագրելով «Աղբը վերլուծելու արվեստ»։
Ժամանակակից ուսումնասիրություններ
Գարբոլոգիան այսօր զբաղվում է թափոնների գնահատմամբ և աղբի կառավարման նոր գաղափարներ մշակելով։ Ամերիկացի լրագրող և գրող Էդուարդ Հյումզը հաշվարկել է, որ ԱՄՆ միջին քաղաքացին իր կյանքի ընթացքում արտադրում է 93 տոննա աղբ։ Ներկայումս իրականացվում են Խաղաղ օվկիանոսում պլաստիկ աղբի լողացող զանգվածի հետազոտություններ։ Աղտոտման ենթարկված տարածքն ունի Տեխաս նահանգի կրկնակի չափերը։ Գիտնականները ուսումնասիրում են աղբի ազդեցությունը ծովային կյանքի վրա և փնտրում են այն լուծելու եղանակներ։ Հետազոտությունների մյուս արդի ուղղությունը վերաբերում է թափոններն էներգիայի վերածելուն։ Մեթանն աղբավայրերում կարող է օգտագործվել փոքր քանակությամբ էլեկտրաէներգիա արտադրելու համար ։
Կանաչ քաղաքներ
Պորտլենդը, Օրեգոն նահանգ, հետևողականորեն գլխավորում է բոլոր ցուցակները՝ կայունության, կանաչ շենքերի, վերամշակման չափաբաժնի, մաքուր տրանսպորտի, էներգաարդյունավետության և էկո բիզնեսի։ Պորտլենդը դիտարկել է անաէրոբային ավտոկլավների և պլազմայի գազիֆիկացիայի ներդրման հնարավորությունը, որոնք արդյունավետ կերպով կքայքայեն աղբը ։ Կոպենհագենը, Դանիա, աղբի հարցում աշխարհի ամենաարդյունավետ քաղաքն է։ Քաղաքային թափոնների 3-ից 4 տոկոսն է միայն հասնում աղբավայրեր. դա շատ նշանակալի ցուցանիշ է՝ ԱՄՆ-ի միջինը 69 տոկոսի համեմատ։ Աղբը հիմնականում այրվում է և օգտագործվում է էլեկտրաէներգիա արտադրելու համար։ Դանիայկան տասից վեց տունն այդպես է ջեռուցվում ։
Հետազոտություններ
Գարբոլոգիան մեկ այլ կերպ կիրառվում է իրավապահ մարմինների, կորպորատիվ լրտեսության կամ այլ տեսակի հետախուզական ծառայությունների կողմից որպես հետաքննչական գործիք։ Սա ներառում է ոչ միայն աղբարկղից փաստաթղթերի ֆիզիկական տեսակավորումը, այլև համակարգչի աղբարկղում հայտնաբերված ֆայլերի վերլուծություն։ ԱՄՆ Հետաքննության դաշնային բյուրոն 1950-ականների սկզբին իրականացնում էր «աղբի կափարիչներ» օպերացիան որոշ կազմակերպությունների դեմ, որոնք համարվում էին դիվերսիոն ։ Երրորդության հիմնադրամ կոչվող ԱՄՆ Վերահսկողական կոմիտեն նույնանման միջոցներ կիրառեց՝ ցույց տալու համար, որ հեռուստաեվանգելիստ Ռոբերտ Տիլտոնը սուտասան է և որ նրա կազմակերպությունը հավատացյալ հեռուստադիտողներից ստացված նամակներից փողը հանելուց հետո, դրանք դեն է նետում՝ առանց կարդալու ։ Որոշ երկրներում աղբի ուսումնասիրություններն անօրինական են, բացառությամբ եթե դրանք իրականացվում են երկրի հետախուզական ծառայությունների կողմից։ Սակայն լրագրողները շարունակում են քչփորել աղբ՝ իրենց հոդվածների համար փաստեր հայթայթելու համար։
Դպրոցական համակարգում
Գարբոլոգիան կարող է սովորեցնել մեզ՝ տիրապետելու մեր թափոնների կառավարման ավելի կայուն մեթոդների։ Գիտելիքի սակավությունը հանգեցնում է նրան, որ մենք ամեն օր թափում ենք առարկաներ, որոնք ենթակա են վերամշակման ։ Դա բացասաբար է ազդում շրջակա միջավայրի և բնակչության առողջության վրա։ Աղբավայրերը շարունակում են համալրվել ավելորդ առարկաներով, որոնք գրավում են արժեքավոր տարածքներ ։ Փոփոխություն կատարելու համար անհրաժեշտ է, որ մենք տիրապետենք անհրաժեշտ տեղեկությունների։ Որպես արձագանք՝ շատ դպրոցներ և այլ ուսումնական հաստատություններ ընդգրկել են գարբոլոգիան իրենց ուսումնական ծրագրերում։ Եվ ոչինչ ավելի արդյունավետ չէ, քան «սովորելն անելու միջոցով»։ Հիմնականում շեշտադրվում են աղբի կրճատման, կրկնակի օգտագործման և վերամշակման հայեցակարգերը։ ԱՄՆ հանրային դպրոցներում առանձնակի ուշադրություն են դարձնում գարբոլոգիայի դասավանդմանը հատկապես կրտսեր դասարաններում։ Փոփոխություններ կատարելու մեծագույն պատասխանատվությունը դրված է երիտասարդ սերնդի վրա, քանի որ նրանք ունեն հզոր ներուժ ավելի լավ ապագա ստեղծելու համար։
Սոցիալական լրատվամիջոցներում
Տարիների ընթացքում սոցիալական մեդիան դարձել է տեղեկատվության առաջատար աղբյուր։ Թափոնների կառավարման մասին Սաբիթրի Փերսադի կողմից գրված գրքերի շարքի հիման վրա ստեղծվել է մանկական խաղ, Ֆեյսբուք և Թվիթեր սոցիալական ցանցերում գործում են համապատասխան բովանդակությամբ խմբեր։ Սոցիալական մեդիաների կայքերն առաջին հերթին կողմնորոշված են տեղեկացնելու երեխաներին թափոնների կայուն կառավարման մեթոդների վերաբերյալ` առաջարկելով օգտակար աղբյուրներ և գործունեություն։ Աղբյուրներից շատերն առաջարկում են կարևոր տեղեկություններ աղբի տեսակավորման մասին կամ վարժություններ, օրինակ՝ վարժություններից մեկը արհեստների մասին է, որտեղ ներառված են վերամշակված նյութեր ։ Նրանց հիմնական նպատակն է`«առաջարկել զվարճալի և հետաքրքիր ձևով սովորել թափոնների առաջացման և կառավարման մասին՝ հանուն երկրի և ապագայի» ։
Ծանոթագրություններ
Կատեգորիա:Բնապահպանության ենթաբաժիններ Կատեգորիա:Աղբ
The Monster Ball Tour
The Monster Ball Tour, ամերիկացի երգչուհի Լեդի Գագայի երկրորդ համաշխարհային համերգային շրջագայությունն է, որը հաջորդել է The Fame Monster-ին։ Համերգային շրջագայության մասին պաշտոնապես հայտարարվել է 2009 թվականի հոկտեմբերի 15-ին՝ այն բանիս հետո, երբ անսպասելիորեն հետաձգվել է Fame Kills Tour-ը, որին երգչուհին պետք է մեկներ ռեփեր Քայնե Ուեսթի հետ։ Շրջագայությունն սկսվել է The Fame Monster ալբոմի թողարկումից չորս օր անց։ Haus of Gaga ստեղծագործական ընկերությունը ստեղծել է պաստառ և շատ հագուստներ շրջագայության համար։
2009 թվականի նոյեմբերի 27-ին Մոնրեալում տեղի է ունեցել շրջագայության առաջին համերգը։ Այդ օրվանից սկսել է The Monster Ball Tour 1.0-ը, որը ձգվել է մինչև 2010 թվականի հունվարի 26-ը։ Բոլոր համերգներն անցկացվել են միայն Հյուսիսային Ամերիկայում։ 2010 թվականի փետրվարի 18-ից սկսվել է The Monster Ball Tour 2.0։ Նոր բեմադրության հիմնական թեման է եղել Գագայի ու նրա ընկերների ճանապարհորդությունը, ովքեր Նյու Յորքից մեկնում են մասնակցելու հրեշների դիմակահանդեսին։ Նրանց ճանապարհին առաջանում են շատ փորձություններ․ սկզբում ջարդվում է մեքենան, հետո լինում են խնդիրներ մետրոյում և այլն, բայց, չնայած բոլոր խոչընդոտներին, հերոսները վերջ ի վերջո հասնում են դիմակահանդեսին։
Քննադատների արձագանքները հիմնականում եղել են դրական։ Նրանք հիացել են երգերի կենդանի կատարմամբ և Գագայի՝ ոճի զգացմամբ։ Նաև նրանք տպավորվել են համերգի թատերական բեմականացմամբ՝ համեմատելով այն Մադոննայի համերգների հետ։
Շրջագայության բոլոր համերգների արդյունքում հավաքվել է մոտ 227,4 միլիոն դոլար։
2011 թվականի փետրվարի 21-ին և 22-ին Նյու-Յորքում անցկացված համերգները ձայնագրվել են հեռուստատեսային տեսախցիկով ամերիկյան HBO հեռուստաալիքի կողմից։ Մայիսի 7-ին այդ ալիքով ցուցադրվել է «Lady Gaga Presents the Monster Ball Tour: At Madison Square Garden» փաստավավերագրական ֆիլմ։ Ֆիլմում ցուցադրված է ամբողջ համերգը, ինչպես նաև շրջագայությանը վերաբերող տվյալներ, որոնք մինչ այդ գաղտնի էին պահվում։ Ռուսաստանում այդ ֆիլմը ցուցադրվել է մայիսի 14-ին Муз-ТВ հեռուստաալիքով։
Նկարագրություն
Ամենասկզբում հիփ-հոփ կատարող Քայնե Ուեսթն և Լեդի Գագան ծրագրավորել են միասին կատարել «Fame Kills» համերգային շրջագայությունը, որի մասին հայտնի է դարձել 2009 թվականի սեպտեմբերին։ Արդեն պատրաստ է եղել սեթ-լիստը, և առաջին համերգը պետք է կայանար նոյեմբերի 10-ին Ֆենիքսում։ Բայց շուտով առանց բացատրության չեղյալ են համարվել բոլոր համերգները։ Հետո Գագան բացատրել է, որ համերգների չեղյալ համարելը կապված է երկու երաժիշտների միջև ծագած տարաձայնությունների հետ։ Իսկ հարցազրույցներից մեկի ժամանակ նա հայտարարել է․ «Քայնեն ցանկանում է մի քիչ հանգստանալ, բայց լավ լուր է այն, որ ես չեմ պատրաստվում հանգստանալ»։ «Fame Kills»-ի հետաձգումից հետո Գագան ձեռնամուխ է եղել նոր համերգային շրջագայության նախապատրաստմանը։ Պաշտոնապես հայտարարվել է, որ առաջին համերգը պետք է կայանա 2010 թվականին Լոնդոնում։ Բայց համերգն անցկացվել է Մոնրեալում 2009 թվականի նոյեմբերի 27-ին (The Monster Ball Tour 1.0)։ Գագայի համերգային շրջագայության պաշտոնական պաստառում Գագան գտնվում է մի սարքի ներսում, որը կոչվում է «Օրբիտա»։ Առաջին անգամ Գագան հագել է այն 2009 թվականի հոկտեմբերի 3-ին Saturday Night Live-ում։
The Monster Ball Tour 1.0
«Rolling Stone»-ին տված հարցազրույցում Գագան բացատրել է, որ ինքը ցանկացել է անել թանկարժեք, գեղեցիկ և գունագեղ շոու, որը արժանի կլինի իր երկրպագուներին։ Նա համերգային շրջագայությունը բնութագրել է որպես «փոփ-էլեկտրո օպերա», որովհետև համերգում թատերականությունն ու պատմության տարրերը միահյուսվում են այնպես, ինչպես օպերայում։ Ըստ նրա խոսքերի՝ շոուի դիզայնը նորարական է արվեստի տեսակետից։ Գագան ցանկացել է փոխել բեմի ձևը, և այդպիսի խնդիր է դրվել Haus of Gaga ընկերության առջև։ Նոր բեմը Գագան բնութագրել է այսպես․ «Հիմա բեմը եռանկյունաձև է, ինչպես ադամանդ»։
Շոուի թեման էվոլյուցիան է։ Գագան ինքն ասել է, որ The Monster Ball Tour-ը ընդհանրապես այլ մակարդակ է ի տարբերություն The Fame Ball Tour-ի։ Որոշ առարկաների ստեղծման վրա Գագային ոգեշնչել են առարկաներ, որոնք ստեղծվել էին Fame Kills համերգային շրջագայության համար։ Հետո նա որոշել է, որ դա եղել է «կորած մեծ համերգային շրջագայություն»։ «Paparazzi» երգի կատարման համար օգտագործվել է երկար հյուսված մազերով կեղծամ (Ռապունցելի նման), բայց մի քանի համերգ անց Գագան կտրականապես հրաժարվել է կրել դա՝ ասելով․ «Ես չեմ կրում հյուսեր»։ Դրանից հետո նա կրել է կարճ մազերով կեղծամ։
The Monster Ball Tour 2.0
2009 թվականի դեկտեմբերին Լեդի Գագան հայտարարել է, որ չեղյալ է համարում 2010 թվականի համերգի ծրագիրը և ամեն ինչ սկսելու է նորից։ Հարցազրույցի ժամանակ Գագան կանխատեսել է համերգային շրջագայության հետագա փոփոխությունները։ Նա ասել է, որ շոուն ծրագրված է որպես երաժշտական թատրոն։ Նոր համերգը ներառում է նոր և հին ստեղծագործություններ, որոնցից շատերը բեմադրվել են նոր շոուի համար։ Որպես անակնկալ նշվել են․ նոր ստեղնաշարը, որը ստեղծվել է հատուկ շոուի համար, և այդ ժամանակ արդեն հայտնի ԷՄՄԱ-ն, որը ցուցադրվել է Brit Awards 2010-ում։ Գագան ԷՄՄԱ-ն բնութագրել է այսպես․ «Մենք ստեղծել ենք նոր կատարելագործված սարք, որը շատ երաժշտական սարքերի հիբրիդ է»։ Ուրիշ ռադիոկայանին տրված հարցազրույցի ժամանակ նա ասել է․ «Դա նույն The Monster Ball-ն է, բայց այն դարձել է ավելի երաժշտական և տեղափոխվել է մեծ բեմ։ Հիմա դա իրական պատմություն է այն մասին, թե ինչպես էինք ես և իմ ընկերները գնում հրեշների դիմակահանդեսին, բայց մոլորվեցինք ճանապարհին»։
Ծանոթագրություններ
Կատեգորիա:Լեդի Գագայի համերգային շրջագայություններ
Յուլիուս Մարժակ
Յուլիուս Մարժակ (Julius Mařák, ), 19-րդ դարի երկրորդ կեսի չեխ բնանկարիչ, գրաֆիկ, ռոմանտիկական և ռեալիստական ուղղությունների ներկայացուցիչ։ Ինչպես նշել է արվեստաբան Յարոսլավա Գրեգորովան, «նրա աշխատանքները խորհրդանշում են անցումը ռոմանտիզմից ռեալիզմին» ։
Կենսագրություն
Ծնվել է հաշվապահի ընտանիքում։ Լավ կրթություն է ստացել։ Դեռ գիմնազիայում սովորելու տարիներին հաճախել է նաև նկարչության դասերի։ 1852 թվականին ընդունվել է Պրահայի գեղարվեստի ակադեմիայի Մաքս Հաուսհոֆերի դասարանը, հաջորդ տարվանից ուսումնառությունը շարունակել  Մյունխենի ակադեմիայում՝ աշակերտելով Լեոպոլդ Ռոտմանին ու Էդուարդ Շլայխ Ավագին ։ 1855 թվականից ճամփորդել է հայրենի Չեխիայում, բնանկարներ արել։
Որոշ ժամանակ ապրել է Վիեննայում, խորամուխ եղել գրաֆիկական արվեստի գաղտնիքների ու նրբությունների մեջ։ 1860 թվականին նկարչություն է դասավանդել, միաժամանակ աշխատակցել Ավստրիայի մայրաքաղաքում հրատարակվող մի շարք հանդեսների՝ որպես նկարազարդող։ 1869-ին ճամփորդել է Բալկաններում, 1872-ից 1875 թվականներին ապրել է Տիրոլում։ 1882-ին, չեխ մի քանի այլ նկարիչների հետ, ներգրավվել է Պրահայի Ազգային թատրոնի պատկերազարդման աշխատանքներում։ 1887 թվականից Մարժակը դասավանդել է Պրահայի գեղարվեստի ակադեմիայում, ղեկավարել բնանկարչության դասարանը, արժանացել պրոֆեսորի կոչման։ Նրա սաներից հետագայում ճանաչված նկարիչներ են դարձել Անտոնին Սլավիչեկը, Անտոնին Հուդեչեկը, Ֆրանտիշեկ Կավանը, Ալոիզ Կալվոդան, Բոգուսլավ Դվորժակը, Ֆերդինանդ Էնգելմյուլլերը և այլք։
Արտաքին հղումներ
Կատեգորիա:Չեխիայի արվեստ Կատեգորիա:Չեխ նկարիչներ Կատեգորիա:Բնանկարիչներ Կատեգորիա:19-րդ դարի նկարիչներ Կատեգորիա:Չեխ գրաֆիկական դիզայներներ Կատեգորիա:Չեխ մանկավարժներ
Կադիրեչկա
Կադիրեչկա (Кадиречка), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Վարակա գետի ձախ ափին՝ 67 կմ հեռավորության վրա։ Գետի երկարությունը 40 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծովի ակունքն է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Այգվարդ
Այգվարդ, հայկական արական անուն։ Կազմված է հայերեն այգ և վարդ բառերից և նշանակում է առավոտվա վարդ։ Գործածվել է Վանում, սակայն տարածում չի ունեցել ։
Ծանոթագրություններ
Կատեգորիա:Հայկական արական անձնանուններ
Տագալերեն
Տագալոգ, տագալերեն, տագալոգերեն (ինքնանվանումը՝ Tagalog [təga։ log]), լեզու, որի գրական տարբերակը՝ ֆիլիպիներենը, Ֆիլիպինների պաշտոնական 2 լեզուներից մեկն է։ Այս լեզուն պատկանում է Ավստրոնեզյան լեզվաընտանիքին։ Աշխարհում այս լեզվով խոսում եմ մոտ 49 միլիոն մարդ։
Ծանոթագրություններ
Կատեգորիա:Ֆիլիպինների լեզուներ
Կանե (Օդի գավառ)
Կանե (Canet), համայնք Ֆրանսիայի Օկսիտանիա մարզի Օդ գավառում ։
Էվելին Վիդմեր-Շլումպֆ
Էվելին Վիդմեր-Շլումպֆ (Eveline Widmer-Schlumpf, ), շվեյցարացի իրավաբան, քաղաքական գործիչ, 2008-2015 թվականներին` Շվեյցարիայի դաշնային խորհրդի անդամ։ Եղել է նաև Շվեյցարիայի ֆինանսների նախարար։ 2012 թվականին եղել է Շվեյցարիայի նախագահ։
Անձնական կյանք
Վիդմեր-Շլումպֆն ամուսնացած է և ունի երեք երեխա։ Նա դաշնային խորհրդի նախկին անդամ Լեոն Շլումպֆի դուստրն է ։ Նա դաշնային խորհրդի երկրորդ անդամն է, ում հայրն զբաղեցրել է նույն պաշտոնը և վեցերորդ կինը, որ եղել է Շվեյցարիայի դաշնային խորհրդի անդամ։ Էվելին Վիդմեր-Շլումպֆը նաև դաշնային խորհրդի անդամներ Դորիս Լուվարդի, Սիմոնեթ Սումարոգայի և խորհրդի նախկին անդամ Միշելին Կալմի-Ռեյի հետ եղել է SAFFA 2020 նախագծի հովանավորը ։
Գործունեությունը Գրաուբյունդենում
Վիդմեր-Շլումպֆն ավարտել է Ցյուրիխի համալսարանի իրավաբանության ֆակուլտետը 1981 թվականին։ 1987-1998 թվականներին աշխատել է որպես իրավաբան։ 1985 թվականից սկսել է աշխատել Տրինի տարածքային դատարանում և դրա նախագահն է եղել 1991-1997 թվականներին։ Որպես Շվեյցարիայի ժողովրդական կուսակցության անդամ 1994-1998 թվականներին ընդգրված է եղել Գրաուբյունդենի օրենսդրական խորհրդում և 1998 թվականին դարձել է առաջին կինը, որ ընտրվել է կանտոնի կառավարության կազմում` 2001 և 2005 թվականներին լինելով դրա նախագահը։
Ընտրություն
Վիդմեր-Շլումպֆը 2007 թվականի դեկտեմբերի 12-ի Շվեյցարիայի դաշնային խորհրդի ընտրությունների ժամանակ Քրիստոնյա-դեմոկրատների, սոցիալ-դեմոկրատների և Կանաչների կուսակցություններից Քրիստոֆ Բլոխերի հետ առաջադրվել է որպես այլընտրանքային թեկնածու։ Առաջին փուլում նա ստացել է 116 ձայն` Բլոխերի 111-ի դիմաց։ Երկրորդ փուլում 125 ձայնով ընտրվել է որպես դաշնային խորհրդի անդամ։ Նա իր` ընտրվելու արդյունքներն ընդունել է 2007 թվականի դեկտեմբերի 13-ին։ Նա Բլոխերի փոխարեն ստանձնել է Արդարադատության նախարարի պաշտոնը։
Կանե (Օդի գավառ)
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 95 կմ հարավ-արևմուտք, Կարկասոն քաղաքից` 45 կմ արևելք։
Էվելին Վիդմեր-Շլումպֆ
Այլ պաշտոններ
2010 թվականին դաշնային խորհրդի երկու նոր անդամների ընտրությունից հետո Վիդմեր-Շլումպֆը փոխարինել է Հանս Ռուդոլֆ Մերցին Ֆինանսների նախարարի պաշտոնում` պաշտոնավարելով 10 տարի ։ Վիդմեր-Շլումպֆն ընտրվել է Շվեյցարիայի փոխնախագահի պաշտոնում 2011 թվականին։ 2011 թվականի դեկտեմբերի 14-ին ընտրվել է Շվեյցարիայի նախագահի պաշտոնում` դառնալով երկրի չորրորդ կին նախագահը։
Կանե (Օդի գավառ)
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ժյուլ Ժոզեֆ Պեռո
Պեռո Ժյուլ Ժոզեֆ (Perrot, ), բալետի ֆրանսիացի արտիստ, բալետմայստեր։ 19-րդ դարի ռոմանտիկական բալետի նշանավոր խորեոգրաֆներից։
Դասական պար սովորել է Օ․ Վեստրիսից։ Առաջին ելույթը՝ Լոնդոնում, 1830 թվականին։ 1830-1835 թվականներին հանդես է եկել Փարիզի օպերայում, եղել Մ․ Տալյոնիի խաղնկերը։ 1841 թվականին ստեղծել է Ժիզելի պարերը պարուհի Կ․ Գրիզիի համար։ 1834-1848 թվականներին Պեռոն եղել է Լոնդոնի Թագավորական թատրոնի բալետմայստեր, ուր բեմադրել է Պունիի «Ունդինա» (1843 թ.), «էսմերալդա» (1844 թ.), «Կատարինա» (1846 թ.) և այլ բալետներ։ 1848 թվականին հրավիրվել է Պետերբուրգ որպես պարող-միմոս և գլխավոր բալետմայստեր։ Լավագույն դերապարերից են՝ Պիեռ Դրենգուար («Էսմերալդա»), Մեֆիստոֆել (Պունիի «Ֆաուստ»)։ 1859 թվականին մեկնել է Պետերբուրգից և թողել բեմը։
Ծանոթագրություններ
Կատեգորիա:Ֆրանսիացի բալետի արտիստներ Կատեգորիա:Պեր Լաշեզ գերեզմանատանը թաղվածներ Կատեգորիա:Ֆրանսիացի խորեոգրաֆներ
Մեղրաձոր (այլ կիրառումներ)
Մեղրաձոր եզրը կարող է վերաբերել՝
Ազի սյուր Մառն
Ազի սյուր Մառն (Azy-sur-Marne), կոմունա Ֆրանսիայի Պիկարդիա մարզում՝ Էնա գավառի Էսոմ սյուր Մառն կանտոնի Շատո Տիերի շրջանում։
INSEE կոդը՝ 02042:
Բնակչություն
2010 թվականին բնակչությունը կազմել է 387 մարդ ։
Տնտեսություն
2010 թվականի տվյալներով 267 աշխատունակ բնակիչներից 195-ը (15-64 տարեկան) տնտեսապես ակտիվ են, 72-ը՝ պասիվ (ակտիվության ինդեքսը՝73.0%, 1999 թվականին 70.3% էր)։ 195 ակտիվ բնակիչներից 176-ը (96 տղամարդ և 80 կին) աշխատում են, գործազուրկ էր 19-ը (6 տղամարդ և 13 կին)։ 72 պասիվներից 15-ը աշակերտներ և ուսանողներ են, 35-ը՝ թոշակառուներ, 22-ն էլ պասիվ են այլ պատճառներով.
Տահիտցի երեք կանայք` դեղին ֆոնին
Տահիտցի երեք կանայք` դեղին ֆոնին (Trois femmes tahitennes sur fond jaune), ֆրանսիացի նկարիչ Պոլ Գոգենի նկարը` Էրմիտաժի հավաքածուից։
Նկարագրություն
Կտավի վրա պատկերված են տահիտցի երեք կանանց կերպարներ, որոնք ուղիղ կանգնած են, նրանցից երկուսը դեմքով դեպի դիտորդն են, մեկը` մեքջով է։ Ծայրերում պատկերված կանայք շրջվում են կենտրոնում պատկերվածից։ Ներքևի աջ անկյունում նկարչի ստորագրությունն ու ամսաթիվն է` Paul Gauguin 99:
Ինչպես երևում է հեղինակային ստորագրությունից` նկարը պատկերվել է 1899 թվականին։ Հենց այդ ժամանակ Գոգենն ուղարկել է այն իր ընկերոջը` Դանիել Մոնֆրեյդին, որն էլ 1900 թվականի հոկտեմբերի 17-ին փոխանցել է այն Ամբրուազ Վոլարի պատկերասրահ։ Ուղեկցող նամակում Գոգենը նկարագրել է նկարը. «Կանգնած երեք կանայք` ոսկեգույն-դեղին ֆոնին, կանաչով շոշափված»։ 1904 թվականի հոկտեմբերի 28-ին նկարը գնել է Գերտրուդ Սթայնը, սակայն այն 1907 թվականի հունվարի 21-ին փոխանակման արդյունքում նորից հայտնվել է Վոլարի մոտ, որտեղ 1910 թվականի մայիսի 13-ին 10.000 ֆրանկով ձեռք է բերել մոսկովյան արդյունաբերող և կոլեկցիոներ Իվան Մորոզովը։ Հոկտեմբերյան հեղափոխությունից հետո Մորոզովի հավաքածուն ազգայնականացվել է, և 1923 թվականից նկարը գտնվել է Արևմտյան նոր արվեստի պետական թանգարանում։ 1934 թվականին նկարը փոխանցվել է Էրմիտաժ։ 2014 թվականի վերջից այն ցուցադրվում է Գլխամասի շենքի չորրորդ հարկում, 413 սենյակում ։